Diari Oficial de la Generalitat Valenciana


Sumari del DOGV 9105, del 11-06-2021 (2021/6598)

ACORD de 4 de juny de 2021, del Consell, de ratificació de l'Acord de 19 de maig de 2021, de la Mesa Sectorial d'Educació, sobre distribució de l'increment de massa salarial del 0,25 % i del 0,30 % per a 2019 i 2020, respectivament.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9105

Data del DOGV
:   11-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6598


Data del document
:   04-06-2021

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * personal docent

ACORD de 4 de juny de 2021, del Consell, de ratificació de l'Acord de 19 de maig de 2021, de la Mesa Sectorial d'Educació, sobre distribució de l'increment de massa salarial del 0,25 % i del 0,30 % per a 2019 i 2020, respectivament. [2021/6598]  
El II Acord Govern-Sindicats per a la millora de l'ocupació pública i de les condicions de treball, publicat per Resolució de 22 de març de 2018, de la Secretaria d'Estat de Funció Pública, estableix en el seu apartat primer en referència als fons addicionals, que cada administració podrà destinar un percentatge addicional de la seua massa salarial per a, entre altres mesures, la implantació de plans o de projectes de millora de la productivitat o de l'eficiència, la revisió de complements específics entre llocs amb funcions equiparables, l'homologació de complements de destinació, o l'aportació a fons de pensions. L'article 18.2 de la Llei 6/2018, de 3 de juliol, contempla un increment addicional de fins al 0,25 % corresponent a l'exercici 2019.  
  
El Consell va aprovar el 12 d'abril de 2019 l'acord de distribució de l'increment addicional, i va destinar a l'àrea d'educació 3.586.980,00 ?.  
L'article 3.2 del Reial Decret llei 2/2020, de 21 de gener, de 2020, pel qual s'aproven mesures urgents en matèria de retribucions en l'àmbit del sector públic, preveu la possibilitat d'aprovar un increment addicional de les retribucions del personal al servei del sector públic del 0,30 % de la massa salarial. La disposició addicional tercera del Decret llei 18/2020, de 27 de novembre, de 2020, de modificació de la Llei 10/2019, de 27 de desembre, de pressupostos de la Generalitat per a l'exercici 2020, va aprovar un increment addicional de fins a un 0,30 % de la massa salarial.  
El Consell va aprovar el 18 de desembre de 2020 l'acord de distribució de l'increment addicional, i va destinar a l'àrea d'educació 4.880.000,00 ?.  
El 21 de març de 2019 es va negociar la distribució de l'increment del 0,25 % de la massa salarial de 2019 en Mesa Sectorial d'Educació; i el 12 i el 26 de novembre de 2020 es va negociar la distribució corresponent al 0,30 % de la massa salarial de 2020, subscrivint-se un preacord entre l'Administració i les organitzacions sindicals representades en la mesa. El 19 de maig de 2021 es va signar l'acord definitiu que figura en l'annex d'aquest acord.  
L'article 38.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, estableix que quan els acords hagen sigut ratificats i afecten temes que poden ser decidits de manera definitiva pels òrgans de govern, el contingut serà directament aplicable al personal inclòs en el seu àmbit d'aplicació, sense perjudici que a efectes formals es requerisca la modificació o derogació, si és el cas, de la normativa reglamentària corresponent.  
Per això, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, el Consell, prèvia deliberació, en la reunió de 4 de juny de 2021,  
  
  
ACORDA  
  
Ratificar l'acord de 19.05.2021 de la Mesa Sectorial d'Educació sobre distribució de l'increment de massa salarial del 0,25 % i del 0,30 % per a 2019 i 2020 respectivament, que hi figura com annex.  
  
ANNEX  
  
«Acord entre la Conselleria d'Educació, Cultura i Esport i les Organitzacions Sindicals, pel qual es pacta la distribució del 0,25 % i del 0,30 % d'increment de massa salarial addicional, prevists a l'article 18.2 de la Llei 6/2018, de 3 de juliol, de pressupostos generals de l'Estat per a l'any 2018 i en la disposició addicional 4a del Decret llei 1/2019, de 18 de gener, del Consell, pel qual es modifica la Llei 28/2018, de 28 de desembre, de pressupostos de la Generalitat per a l'exercici 2019, i en la disposició addicional 3a del Decret llei 18/2020, de 27 de novembre, del Consell pel qual es modifica la Llei 10/2019, de 27 de desembre, de pressupostos de la Generalitat per a l'exercici 2020  
  
  
El II Acord Govern-Sindicats per a la millora de l'ocupació pública i de les condicions de treball, publicat per Resolució de 22 de març de 2018, de la Secretaria d'Estat de Funció Pública, estableix en el seu apartat primer en referència als fons addicionals, que cada administració podrà destinar un percentatge addicional de la seua massa salarial per a, entre altres mesures, la implantació de plans o de projectes de millora de la productivitat o de l'eficiència, la revisió de complements específics entre llocs amb funcions equiparables, l'homologació de complements de destinació, o l'aportació a fons de pensions.   
  
Amb la finalitat de complir el II Acord Govern-Sindicats, abans esmentat, l'article 18.2 de la Llei 6/2018, de 3 de juliol, contempla un increment addicional de fins al 0,25 % corresponent a l'exercici 2019 i de fins al 0,30 % per a l'exercici 2020 de la massa salarial.   
  
El 21 de març de 2019 es va negociar la distribució de l'increment del 0,25 % de la massa salarial de 2019 en Mesa Sectorial d'Educació amb la participació de les organitzacions sindicals STEPV-IV, ANPE-CV, FE-CCOO-PV, CSI-F i FeSP-UGT-PV i el 12 i el 26 de novembre de 2020 es va negociar la distribució corresponent al 0,30 % de la massa salarial de 2020.  
A partir d'aquestes negociacions s'estableix el següent acord:  
  
A. Distribució del 0,25 % d'increment de la massa salarial addicional del 2019  
El Decret llei 1/2019, de 18 de gener, del Consell, pel qual es modifica la Llei 28/2018, de 28 de desembre, de pressupostos de la Generalitat per a l'exercici 2019, en la disposició addicional quarta aprova un increment addicional de fins a un 0,25 % de la massa salarial. A aquest efecte, s'autoritza el Consell perquè, mitjançant acord, procedisca a la distribució d'aquest increment prèvia negociació col·lectiva.  
El 21 de març de 2019 es negocia la distribució de l'increment del 0,25 % de la massa salarial de 2019, assignada al sector d'educació, que es destina a implementar un complement econòmic compensatori per a totes les persones que demanen excedència voluntària per cura de familiars d'acord amb el que es preveu en l'article 130 de la Llei 10/2010, o reducció de jornada per cura directa de fills o filles menors de dotze anys i de persones dependents, d'acord amb el que es preveu en els apartats a) i b) del punt 1 de l'article 24 del Decret 7/2008.   
  
Tot això, amb la finalitat de reduir la bretxa salarial de gènere, atés que més del 90 % de les persones que sol·liciten aquestes excedències o reduccions de jornada són dones.  
Aquest complement compensatori també pretén incentivar, entre els homes del col·lectiu docent, la sol·licitud d'excedències i de reduccions de jornada per cura de fills o de filles menors de dotze anys i de persones dependents, per a contribuir a la igualtat i a la disminució de la bretxa salarial de gènere.  
Tindran dret a percebre aquest complement totes les persones que des de l'1 de gener de 2019 hagen estat en situació d'excedència voluntària per cura de familiars, d'acord amb el que es preveu en l'article 130 de la Llei 10/2010, o de reducció de jornada, per cura directa de fills o filles menors de dotze anys i de persones dependents, d'acord amb el que es preveu en els apartats a) i b) del punt 1 de l'article 24 del Decret 7/2008. En aplicació de l'Acord del Consell de 12 d'abril de 2019, pel qual es formalitza el compromís de distribució del 0,25 % d'increment de la massa salarial de 2019, la quantitat que correspon al sector d'educació és de 3.586.980,00 ?.  
Per a poder realitzar l'assignació individualitzada d'aquest complement econòmic compensatori s'acorda aplicar el procediment establit en l'annex I.  
  
B. Distribució del 0,30 % d'increment de la massa salarial addicional del 2020  
El Reial Decret llei 2/2020, de 21 de març, de 2020, pel qual s'aproven les mesures urgents en matèria de retribucions en l'àmbit del sector públic, recollides en el II Acord Govern-Sindicats, abans esmentat, en l'article 3, punt 2, estableix que en 2020 es podrà autoritzar un increment addicional del 0,30 % de la massa salarial.  
Feta la distribució del 0,30 % de la massa salarial, corresponen a l'Administració de la Generalitat 30.310.789 ?, dels quals, sobre la base del criteri del nombre d'efectius de la plantilla de cadascun dels seus quatre sectors (Administració del Consell, Justícia, Educació i Sanitat), s'assigna al sector d'educació la quantitat de 4.880.000,00 ?.  
El 12 i el 26 de novembre de 2020 es reuneix la Mesa Sectorial d'Educació, amb la presència de les organitzacions sindicals STEPV-IV, ANPE-CV, FE-CCOO-PV, CSI-F i FeSP-UGT-PV, s'estudien les propostes realitzades per cadascuna d'elles i s'estableixen els següents objectius comuns i prioritaris per a ser aplicats a partir de l'1 de gener de 2020:  
1. Compensar la diferència salarial, durant l'any de pràctiques, al personal funcionari docent que amb anterioritat haguera prestat serveis en la mateixa administració com a personal funcionari interí o com a contractat laboral. Aquesta pèrdua salarial és deguda al fet que durant l'any de pràctiques no es perceben ni el complement d'antiguitat (triennis) ni el complement de formació (sexennis), que tinguera reconeguts a l'inici d'aquesta fase del procés selectiu. Aquesta compensació seria aplicable a partir de l'1 de gener de 2020. En tot cas, si l'import total a compensar supera la quantitat assignada, la compensació es reduirà proporcionalment a la quantitat que corresponga a cada persona.  
  
El col·lectiu docent realitza per a l'ingrés a la funció pública una fase de pràctiques que s'allarga fins a un any. El funcionariat, en la fase de pràctiques, deixa de percebre els complements que ja tenia reconeguts associats a l'antiguitat i a la formació pels seus serveis previs prestats en la mateixa administració, aquesta mesura tracta de compensar la pèrdua salarial derivada de la circumstància abans indicada.  
A l'aplicació d'aquesta mesura es destinaran 2.525.000,00 ?.  
2. Incrementar el complement econòmic compensatori, establit a partir de la distribució del 0,25 % de la massa salarial de 2019, per a totes les persones que demanen excedència voluntària per cura de familiars d'acord amb el que es preveu en l'article 130 de la Llei 10/2010, o reducció de jornada per cura directa de fills o filles menors de dotze anys i de persones dependents, d'acord amb el que es preveu en els apartats a) i b) del punt 1 de l'article 24 del Decret 7/2008. Tot això, amb la finalitat de reduir la bretxa salarial de gènere, atés que més del 90 % de les persones que sol·liciten aquestes excedències o reduccions de jornada són dones. L'increment de la quantitat assignada globalment a aquest complement compensatori, que es farà efectiu a partir de l'1 de gener de 2020, serà d'1.600.000,00 ?, i es distribuirà de manera conjunta amb els 3.586.980,00 - que corresponen a la distribució del 0,25 % de la massa salarial de l'exercici 2019.   
Per tant, a partir de l'1 de gener de 2020 es destinarà un total de 5.186.980,00 - per al complement compensatori, recollit en el primer paràgraf d'aquest punt, per a totes les persones que des de l'1 de gener de 2020 hagen estat en situació d'excedència voluntària per cura de familiars, d'acord amb el que es preveu en l'article 130 de la Llei 10/2010, o de reducció de jornada, per cura directa de fills o filles menors de dotze anys i de persones dependents, d'acord amb el que es preveu en els apartats a) i b) del punt 1 de l'article 24 del Decret 7/2008.   
  
Per a poder realitzar l'assignació individualitzada d'aquest complement econòmic compensatori, a partir de l'1 de gener de 2020, s'acorda aplicar el procediment establit en l'annex I.  
3. Reforçar l'estructura administrativa destinada a la gestió del personal docent temporal mitjançant la creació de llocs de treball en la direcció general de Personal Docent. En els últims anys s'ha incrementat considerablement el personal que presta serveis en els centres públics docents. A més, s'han multiplicat els procediments administratius destinats a agilitar la cobertura de llocs vacants, a augmentar el nombre de places de les ofertes públiques d'ocupació i a incrementar el nombre de procediments d'adjudicació de llocs setmanals.  
  
Tot això comporta un augment dels expedients administratius i de la càrrega de treball. A més, resulta urgent dedicar més personal efectiu a la convocatòria i a la gestió, de manera continuada, de les borses de treball del personal docent temporal.  
Per a poder millorar i reforçar la gestió assignada a la direcció general de Personal Docent, preferentment en el punt relacionat amb la gestió del personal docent temporal, es destinaran 755.000?, que s'incorporaran en el programa pressupostari 421.20, Administració de Personal.   
L'agilitació de les gestions que estan assignades a aquesta direcció general repercutirà, doncs, en la totalitat del personal docent.  
  
  
ANNEX I  
Procediment de càlcul del complement econòmic compensatori per a tot el personal docent que demana excedència voluntària per cura de familiars o reducció de jornada per cura de fills o filles menors de dotze anys i de persones dependents  
  
Per a fer efectiva l'assignació individualitzada del complement compensatori previst per a reduir la bretxa salarial de gènere destinat a totes les persones que demanen excedència voluntària per cura de familiars d'acord amb el que es preveu en l'article 130 de la Llei 10/2010, o reducció de jornada per cura directa de fills o filles menors de dotze anys i de persones dependents, d'acord amb el que es preveu en els apartats a i b del punt 1 de l'article 24 del Decret 7/2008, s'acorda el següent procediment:  
1) El complement compensatori dependrà del total del nombre de jornades que corresponga a cada persona a partir dels següents criteris:  
  
a) Assignar 1 jornada per cada dia d'excedència.  
b) Assignar 1 jornada per cada 3 dies de reducció d'un terç de jornada.  
c) Assignar 1 jornada per cada 2 dies de reducció de mitja jornada.  
2) En el càlcul de l'assignació que correspon a cada persona, hauran de tenir-se en compte les següents variables:  
2.1. Q=Quantitat econòmica total assignada al complement compensatori per a cada any.  
2.2. NJP = Nombre de Jornades Personals en situació d'excedència, o de reducció de jornada de cada persona, calculat a partir de les indicacions del punt 1.  
2.3. STJ = Suma de totes les NJP, és a dir, la suma de totes les jornades de les persones participants amb dret a aquesta compensació en aqueix any.  
Per al càlcul de les NJP, es té en compte el total de dies, en l'exercici corresponent, entre l'inici i la finalització de l'excedència o de la reducció de jornada. Es comptabilitzen tant els dies laborables com els dies festius, els dissabtes i els diumenges.  
3) L'assignació per a cada persona amb dret a compensació en aqueix any es calcularà amb la següent operació:   
  
Complement compensatori anual personal =   
  
El procediment de càlcul de l'assignació individual a cadascuna de les persones beneficiàries es realitzarà en cada exercici econòmic segons la fórmula abans estipulada.  
4) Per a l'exercici de 2019, la quantitat total assignada a aquest complement és: Q=3.586.980,00 ?.  
A partir de l'1 de gener de 2020, la quantitat total assignada a aquest complement és: Q=5.186.980,00 ?.  
  
Subscrit a València, 19 de maig de 2021.»  
  
[Segueixen les signatures i rúbriques de la directora general de Personal Docent, i de la representació de les organitzacions sindicals STEPV-IV, FE-CCOO-PV, CSI-F, FeSP-UGT-PV]  
  
València, 4 de juny de 2021  
  
La consellera secretària,  
MÓNICA OLTRA JARQUE